În primele trei luni ale anului CNAIR a plătit constructorilor de autostrăzi aproximativ 161 milioane lei, sumă din care s-ar putea construi doar vreo cinci kilometri de autostradă. Aceasta deoarece fie lipsesc banii, fie proiectele stau blocate sau au contracte reziliate.

Sursa foto: Asociația Pro Infrastructura

Compania Națională de Administrare a Infrastructurii Rutiere (CNAIR) a plătit în primele trei luni ale anului constructorilor de autostrăzi suma totală de 161,34 milioane lei, echivalentul a 35 milioane euro, sumă din care s-ar putea construi doar vreo cinci kilometri de autostradă în câmpie. Plățile sunt mici în pofida faptului că se găsesc în derulare contracte cu o valoare uriașă de 4,67 miliarde lei, respectiv peste un miliard de euro, pentru realizarea a aproape 200 de kilometri de autostrăzi între Borș și Brașov (autostrada Transilvania), Sebeș-Turda, Lugoj-Deva și București Ploiești.

Concluziile rezultă din compararea rapoartelor privind progresul lucrărilor de autostrăzi pe lunile decembrie 2016 și martie 2017 (ultimul pus la dispoziție de către CNAIR). Stadiile financiare se referă la plățile efectuate către constructori în timp ce stadiile fizice privesc progresul fizic al lucrărilor.

Stadiile financiare ale lucrărilor nu au avansat semnificativ însă termenele de definitivare a lucrărilor au fost împinse cu luni bune. Majoritatea proiectelor au înregistrat în primul trimestru avansuri nesemnificative de câteva procente, excepție făcând doar al doilea lot din Tg Mureș Ogra (progres fizic de 20,8%).

Blocajele în plăți pot avea fie legătură cu economiile la capitolul investiții făcute din dorința de a ne încadra într-un deficit bugetar de 3% din PIB în acest an, fie pot fi rezultatul blocajelor în lucrări, cauzate de contracte reziliate, lucrări relicitate dar blocate în urma contestațiilor, autorizații de mediu sau construcție lipsă, exproprieri suplimentare necesare.

În urmă cu două zile chiar ministrul Transporturilor, Răzvan Cuc se declara nemulțumit de stadiul unor lucrări de infrastructură rutieră. "Vă rog să luați foarte în serios ceea ce vă spun. Este un ultimatum. Statul român este un partener onest. Eu nu voi tolera nicio scuză în cazul în care nu vă faceți treaba. Dacă vă blocați undeva, vă rog să comunicați CNAIR, pentru rezolvarea situațiilor apărute. Eu am cerut și colegilor de CNAIR să fie eficienți. Aveți termene, vă rog faceți-vă treaba la timp. Eu personal voi inspecta derularea lucrărilor, pentru că infrastructura rutieră este un sector prioritar”, spunea constructorilor șeful de la Transporturi, potrivit unui comunicat de presă.

Prezentăm în continuare lista proiectelor și a stadiului acestora, informații valabile pentru luna martie, ultimele disponibile.

■Autostrada Brașov Borș, tronson Gilău - Nădășelu, lungime 8,7 kilometri.

- stadiul fizic 86,93% în decembrie 2016 față de 87,88% în prezent.

-stadiu financiar 82,25% față de 79,69% în decembrie.

-valoare totală proiect 258 milioane lei

-definitivare: în loc de semestrul IV 2016 iunie 2017

sectorul nu va fi util fără podul de peste Șomeș plătit: 6,6 milioane lei



Proiecte nedemarate, reziliate sau blocate: pod peste Șomeș, Nădășelu – Mihaiești (16,8 km), Mihăiești-Suplacu de Barcău (80,05 km), tunel Meseș, Suplacu de Barcău Borș (60,25 km, contract reziliat la un stadiu de 52%)

■Autostrada București-Brașov, sector București-Ploiești, 3 kilometri

stadiu fizic 21,8% față de 11% stadiu financiar 7% față de 3% valoare proiect 129,18 milioane lei definitivare: noiembrie 2017 plătit: 5,16 milioane lei



■Autostrada Brașov-Borș, Tg Mureș-Ogra, lot 2, 10 kilometri

stadiul fizic 20,8% față de 0% stadiu financiar 21% față de 15% (avans inițial) valoare proiect 251 milioane lei definitivare: decembrie 2017 față de septembrie 2017 plătit: 15,06 milioane lei



Proiecte nedemarate, reziliate sau blocate: contractul pentru lotul 1 reziliat înainte de începerea lucrărilor

■Autostrada Brașov Borș, Ogra - Câmpia Turzii, lot 1, 3,6 kilometri

- stadiu fizic 0% față de 0%

-stadiu financiar 15% față de 15% (avans)

valoare proiect 55,76 milioane lei definitivare decembrie 2017 față de septembrie 2017



■Autostrada Brașov Borș, Ogra - Câmpia Turzii, lot 2, 17,9 kilometri

- stadiu fizic 4% față de 0%

-stadiu financiar 17,45% față de 15%

valoare proiect 437 milioane lei definitivare iulie 2018 față de septembrie 2017 plătit: 10,7 milioane lei



Proiecte nedemarate, reziliate sau blocate: contractul pentru lotul 3 nu a demarat, iar termenul de finalizare a fost amânat din septembrie 2017 în iulie 2018

■Autostrada Lugoj-Deva, lot 2, 28,6 km

stadiu fizic 57,55% față de 58,71% (regres) stadiu financiar 38,2% față de 30,98% valoare proiect 562 milioane lei definitivare martie 2020 față de mai 2016 plătit 40,57 milioane lei



■Autostrada Lugoj-Deva, lot 3, 21,14 km

stadiu fizic 73,87% față de 70,15% stadiu financiar 71,5% față de 60,15% valoare proiect 579,92 milioane lei definitivare augut 2017 față de mai 2016 plătit: 65,82 milioane lei



■Autostrada Lugoj-Deva, lot 4, 22,13 km

stadiu fizic 48,3% față de 48,28% stadiu financiar 33,14% față de 33,14% valoare proiect 419,39 milioane lei definitivare decembrie 2017 față de mai 2016



■Autostrada Sebeș-Turda, lot 1, 17 kilometri

stadiu fizic 16,2% față de 16,2% stadiu financiar 26,47% față de 26,47% valoare proiect 541,73 milioane lei definitivare iunie 2018 față de octombrie 2016



■Autostrada Sebeș-Turda, lot 2, 28,6 kilometri

stadiu fizic 23,12% față de 15% stadiu financiar 26,89% față de 26,35% valoare proiect 549,33 milioane lei definitivare aprilie 2018 față de octombrie 2016 plătit: 2,96 milioane lei



■Autostrada Sebeș-Turda, lot 3, 12,45 kilometri

stadiu fizic 67,50% față de 66,5% stadiu financiar 61,31% față de 61,31% valoare proiect 420,51 milioane lei definitivare septembrie 2017 față de martie 2016



■Autostrada Sebeș-Turda, lot 4, 16,3 kilometri